*Príloha č.5 výzvy*

**ZMLUVA O DIELO**

uzatvorená podľa § 536 a nasl. zákona č.513/1991 Zb. Obchodný zákonník v znení ne-skorších predpisov azákona č. 50/1976 Z.z. o územnom plánovaní

a stavebnom poriadku (Stavebný zákon) v znení neskorších predpisov.

**ZMLUVNÉ STRANY**

1.1 **Objednávateľ**: **Obec Nitrianska Blatnica**

Sídlo: Obecný úrad, 956 05 Nitrianska Blatnica 6

IČO: 00 310 824

DIČ: 2021315494

Bankové spojenie: VÚB, a.s.

IBAN: SK72 0200 0000 0000 0332 1192

Zastúpená: Mgr. Michal Toman – starosta obce

(ďalej len „*objednávateľ*“)

1.2 **Zhotoviteľ**:

Sídlo: ............................

Zastúpený: ............................

Bankové spojenie: ............................

IBAN: ............................

IČO: ............................

DIČ: ............................

IČ DPH: ............................

Osoby oprávnené rokovať a konať vo veciach

Zapísaný: ............................

(ďalej len „*zhotoviteľ*“)

(ďalej spolu objednávateľ a zhotoviteľ aj ako „*zmluvné* *strany*“ alebo jednotlivo „*zmluvná* *strana*“)

**Preambula**

1. Zmluvné strany uzatvárajú túto zmluvu ako výsledok verejného obstarávania, ktoré realizoval verejný obstarávateľ postupom podľa § 117 zákona č.343/2015 Z. z.
o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“) na predmet zákazky ***MŠ v obci Nitrianska Blatnica.***
2. Zmluvné strany sa podľa § 262 Obchodného zákonníka dohodli, že ich záväzkový vzťah vyplývajúci z tejto zmluvy sa bude spravovať týmto zákonom.

**Článok I**

**Predmet zmluvy**

1. Predmetom tejto zmluvy je úprava práv a povinností zmluvných strán v súvislosti so záväzkom zhotoviteľa vykonať pre objednávateľa za podmienok a v rozsahu stanovenom touto Zmluvou, jej prílohami a projektovou dokumentáciou riadne a včas stavebné práce súvisiace s vybudovaním materskej školy v Nitrianskej Blatnici (ďalej len „*dielo*“) a záväzkom objednávateľa dielo prevziať a zaplatiť zhotoviteľovi cenu za dielo a za vypracovanie projektu skutočného vyhotovenia, a to všetko za podmienok stanovených
v tejto zmluve.
2. Zhotoviteľ sa zaväzuje, že dielo uskutoční:

a) za podmienok stanovených v tejto zmluve,

b) v súlade s projektovou dokumentáciou pre realizáciu diela, ktorú v origináli odovzdá objednávateľ zhotoviteľovi do 5 pracovných dní odo dňa nadobudnutia účinnosti tejto zmluvy,

c) v rozsahu podľa výkazu výmer diela, ktorý vyplýva z ponuky zhotoviteľa predloženej vo verejnom obstarávaní a je neoddeliteľnou súčasťou tejto zmluvy ako jej príloha č. 2,

d) v súlade s podmienkami právoplatného stavebného povolenia a vyjadreniami orgánov verejnej správy,

e) vo vlastnom mene a na vlastnú zodpovednosť.

1. Objednávateľ si vyhradzuje právo na uplatnenie zmeny, úpravy alebo zámeny stavebných materiálov, výrobkov alebo vybavenia navrhnutých na použitie na stavbe alebo aj
v prípade nepredvídateľných nových skutočností zistených pri odkrytí alebo demontáží častí stavby v prípade, ak zmeny, úpravy alebo zámeny nepresiahnu 5% rozsahu a obsahu predmetu plnenia.
2. Obsahom diela je:
3. rozširovanie kapacity existujúceho objektu materskej školy rekonštrukciou
a zmenou dispozície
4. stavebno technické úpravy areálu materskej školy;
5. zvyšovanie energetickej hospodárnosti budovy materskej školy;
6. vypracovanie projektu skutočného vyhotovenia stavby v rozsahu podľa
§ 29 vyhlášky č. 453/2000 Z.z., ktorou sa vykonávajú niektoré ustanovenia stavebného zákona,
7. odvoz a likvidácia odpadu súvisiaceho so zhotovením diela s doložením dokladov podľa § 19 ods. 1 písm. j) zákona č. 223/2011 Z.z. o odpadoch v aktuálnom znení preukazujúce spôsob nakladania s odpadom.

**Článok II**

**Čas plnenia**

1. Zhotoviteľ sa zaväzuje vykonať dielo v lehote do 24 mesiacov od účinnosti zmluvy.
2. Zhotoviteľ sa zaväzuje odovzdať projekt skutočného vyhotovenia do 30 kalendárnych dní od odovzdania diela.
3. Zmluvné strany sa dohodli, že zmluvné termíny uvedené v bode 2.1. a 2.2 tohto článku sú termíny najneskoršie prípustné a neprekročiteľné s výnimkou:

a) vyššej moci, t. j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť,

b) v prípade zmien rozsahu diela podľa pokynov objednávateľa; v prípade zmeny rozsahu diela zmluvné strany vždy uzavrú dodatok k tejto zmluve, v ktorom uvedú zmenu rozsahu diela a z toho vyplývajúcu zmenu termínu odovzdania diela.

1. Zmluvné strany sa dohodli, že riadnym ukončením diela sa rozumie jeho riadne a včasné odovzdanie objednávateľovi na základe protokolu o odovzdaní a prevzatí diela podpísaného zmluvnými stranami.

**Článok III**

**Cena za dielo**

1. Cena za dielo vyplýva z ponuky zhotoviteľa predloženej vo verejnom obstarávaní, je stanovená v zmysle § 3 zákona č. 18/1996 Z. z. o cenách v znení neskorších právnych predpisov a vyhlášky MF SR č.87/1996 Z. z., ktorou sa vykonáva zákon č. 18/1996 Z. z. o cenách v znení neskorších právnych predpisov, ako cena konečná, maximálna
a nemenná okrem prípadov uvedených v bode 3.4. tejto zmluvy, vo výške:

Cena bez DPH ................................................. Eur (slovom:.............................................EUR)

DPH 20% .........................................................Eur (slovom:.............................................EUR)

Cena spolu s DPH:............................................Eur (slovom:.............................................EUR)

1. Celková cena podľa bodu 3.1. je stanovená ako súčet cien všetkých položiek uvedených vo výkaze výmer diela v zmysle bodu 1.2. písm. c) tejto zmluvy.
2. V cene podľa článku III bod 3.1 sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ďalej všetky správy, skúšky, atesty, certifikáty a pod.
3. Zmluvné strany sa dohodli, že cenu za dielo uvedenú v bode 3.1. je možné meniť iba v prípade:

a) zmeny sadzby DPH počas trvania zmluvy,

b) nevykonania niektorých častí diela zo strany zhotoviteľa uvedených vo výkaze výmer, ak sa tieto ukážu v priebehu prác ako nepotrebné; v tomto prípade budú tieto práce z ceny diela odpočítané, a to v cene podľa výkazu výmer.

1. Objednávateľ sa zaväzuje riadne vykonané dielo prevziať a zaplatiť zhotoviteľovi cenu za dielo.

**Článok IV**

**Platobné podmienky a fakturácia**

1. Objednávateľ uhradí zhotoviteľovi cenu za dielo na základe dvoch čiastkových faktúr vystavené zhotoviteľom a doručené objednávateľovi.
2. Prvá čiastková faktúra bude vystavená po vykonaní cca 50% prác na základe stavebného denníka a skutočne odpracovaných osobohodín.
3. Dohodnutú zmluvnú cenu za uskutočnené práce uhradí objednávateľ zhotoviteľovi bezhotovostným platobným stykom, bez poskytnutia preddavku na základe predloženej faktúry za preukázateľne uskutočnené práce po ich vykonaní max. do 60 kalendárnych dní odo dňa doručenia faktúry.
4. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších právnych predpisov. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, objednávateľ ju vráti zhotoviteľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo pre-pracovanej faktúry objednávateľovi.
5. V prípade omeškania objednávateľa so splnením povinností uhradiť faktúru v termíne splatnosti, má zhotoviteľ nárok na úrok z omeškania vo výške 0,01% z dlžnej sumy za každý aj začatý deň omeškania.

**Článok V**

**Ďalšie práva a povinnosti zmluvných strán**

1. Zmluvné strany sa dohodli, že objednávateľ bude vykonávať kontrolu dodržania podmienok tejto zmluvy vo všetkých veciach súvisiacich s prípravou a realizáciou diela podľa tejto zmluvy. Výkon týchto činností nenahrádza činnosť zhotoviteľa podľa tejto zmluvy, ani zhotoviteľovu zodpovednosť za jej plnenie povinností súvisiacich s realizáciou diela.
2. Zhotoviteľ je povinný vykonať dielo vo vlastnom mene, na vlastnú zodpovednosť, na vlastné náklady a s riadnou odbornou starostlivosťou, dodržiavať všetky bezpečnostné a protipožiarne opatrenia v zmysle príslušných platných právnych predpisov, noriem a požiadaviek objednávateľa. Zhotoviteľ zabezpečuje bezpečnosť a ochranu zdravia pri práci svojich pracovníkov a bezpečnú prevádzku svojich technických zariadení na stave-nisku pri prácach na stavbe v priebehu vykonávania diela v zmysle platných právnych predpisov Slovenskej republiky.
3. Zhotoviteľ je pri vykonávaní diela povinný:

a) dodržať všetky ustanovenia stavebného povolenia a jeho dodatkov. V prípade zmeny stavebného povolenia dodržať aj všetky jeho ustanovenia, počnúc dňom, ako mu bude táto zmena stavebného rozhodnutia doručená,

b) zabezpečiť dodávku materiálu potrebného na realizáciu diela a jeho dopravu,

c) naložiť, odviesť a uložiť na príslušnú organizovanú skládku odpadu, stavebný odpadový, obalový a iný materiál, vzniknutý pri plnení diela podľa tejto zmluvy v zmysle zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov. Ak zhotoviteľ nesplní uvedenú povinnosť, objednávateľ zabezpečí tieto činnosti u tretích osôb na náklady zhotoviteľa,

d) zabezpečiť, aby všetky prvky, mechanizmy a strojné zariadenia použité na vyhotovenie diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných na stavbe zabezpečiť, aby osoby vykonávajúce predmet diela mali všetky legislatívou predpísané školenia a skúšky súvisiace s ich pracovným zaradením pri realizácii predmetu plnenia tejto zmluvy zhotoviteľom,

e) za poškodenie alebo zničenie diela alebo jednotlivých častí diela zodpovedať až do odovzdania celého diela podľa tejto zmluvy objednávateľovi. Dňom odovzdania celého diela prechádza nebezpečenstvo škody na vykonanom diele na objednávateľa. Vlastnícke právo k materiálom, zariadeniam, výsledkom prác a výkonov a iným veciam, ktoré budú zahrnuté do diela alebo sa majú stať súčasťou alebo príslušenstvom diela, nado-búda objednávateľ ich zabudovaním do diela. Zmluvné strany sa dohodli, že vlastníkom zhotovovaného diela je objednávateľ,

f) dodržať všetky všeobecne záväzné právne predpisy, stanoviská a vyjadrenia štátnych orgánov, ako aj záväzné i doporučené STN súvisiace s predmetom tejto zmluvy,

g) je povinný si svoje vnesené zariadenia a všetko potrebné k zhotoveniu diela strážiť alebo inak vhodne zabezpečiť. Za prípadné straty a iné poškodenia objednávateľ nezodpovedá,

h) je povinný na vlastné náklady udržiavať poriadok a čistotu v priestoroch staveniska a

zabezpečiť bezpečnosť na stavenisku aj v mimopracovnej dobe.

1. Zhotoviteľ nesmie svojou činnosťou v priebehu realizácie diela poškodiť žiadne susediace objekty, v prípade poškodenia je povinný uviesť poškodenú konštrukciu alebo časť stavby bezodkladne a na svoje náklady do pôvodného stavu pred poškodením.
2. V súvislosti s realizáciou diela zabezpečí zhotoviteľ aj poistenie svojich vecí a svojich prác a činností, materiálov, strojov a zariadení zhotoviteľa na stavbe, svoju zodpovednosť za škody, spôsobené pri vykonávaní diela a ďalších činností na stavbe objednávateľovi alebo tretím osobám, ako i poistenie zodpovednosti za vady diela zhotoviteľa a poistenie škody spôsobenej objednávateľovi alebo tretej osobe vadným vykonaním diela.
3. Zhotoviteľ je povinný nahlasovať písomne včas a riadne poisťovni všetky poistné udalosti, ktoré sa týkajú jeho činnosti, materiálov, pracovníkov na stavbe, ako aj na-hlasovať ich subjektom určeným príslušným právnym predpisom a objednávateľovi.
4. Zhotoviteľ je povinný počas plnenia zmluvy verejnému obstarávateľovi najneskôr v deň, ktorý predchádza dňu, v ktorom má plnenie namiesto zhotoviteľa poskytnúť subdodávateľ, predložiť písomné oznámenie o záujme využiť subdodávateľa, ktoré bude obsahovať minimálne: podiel zákazky, ktorý má zhotoviteľ v úmysle zadať subdodávateľovi, identifikačné údaje navrhovaného subdodávateľa a čestné vyhlásenie, že navrhovaný subdodávateľ spĺňa podmienky podľa § 26 ods. 1 písm. f) zákona o verejnom obstarávaní. Objednávateľ si splnenie podmienok podľa § 32 ods. 1 písm. e) zákona o verejnom obstarávaní u navrhovaného subdodávateľa overí na Úrade pre verejné obstarávanie, prípadne vyžiadaním si príslušných dokladov.

**Článok VI**

**Odovzdanie a prevzatie diela**

1. Objednávateľ odovzdá zhotoviteľovi objekt budúceho staveniska **do 3 dní od účinnosti zmluvy o dielo**.
2. Zhotoviteľ písomne oznámi objednávateľovi **2 pracovné dni vopred, že dielo bude pripravené k prevzatiu**. Na základe oznámenia dohodne zhotoviteľ s objednávateľom termín preberacieho konania, **najviac však do 5 dní od skončenia realizácie diela**.
3. O odovzdaní a prevzatí diela sa spíše protokol o odovzdaní a prevzatí diela, súčasťou ktorého bude aj:

a) zhodnotenie kvality diela, ktorá je určená STN, zmluvou a projektovou dokumentáciou,

b) súpis zistených vád a nedorobkov a dohodu o termínoch ich odstránenia,

c) vyhlásenie zhotoviteľa, že dielo (časť) odovzdáva k určitému dátumu, alebo dôvody

neodovzdania diela (jeho časti) a/alebo potrebných dokladov a podkladov,

d) vyhlásenie objednávateľa, že dielo alebo jeho ucelenú časť preberá k určitému dátumu. V zápornom prípade dôvody neprevzatia,

e) súpis odovzdávaných dokladov,

f) zoznam skutočne vykonaných stavebných prác,

g) návody a inštrukcie na montáž, opravy a použitie tam, kde to charakter diela vyžaduje, revízne správy, záručné listy, certifikáty, atesty, protokoly vyplývajúce so stavebných prác a použitých materiálov,

g) platné certifikáty o chválení typu alebo prehlásenie o zhode so schváleným typom na

dodané výrobky v zmysle § 13 zákona č. 264/1999 Z.z. o technických požiadavkách na

výrobky a o posudzovaní zhody v platnom znení a s ním súvisiacich príslušných právnych predpisov.

k) doklady preukazujúce spôsob nakladania s odpadom podľa § 19 ods. 1 písm. j) zákona

č. 223/2011 Z.z. o odpadoch v aktuálnom znení.

1. Zhotoviteľ je povinný **vypratať objekt do 10 dní od odovzdania diela a odovzdať** **projekt skutočného vyhotovenia v termíne do 30 kalendárnych dní odo dňa odovzdania diela.**

**Článok VII**

**Zodpovednosť za vady**

1. Dňom podpísania protokolu o odovzdaní a prevzatí diela prechádzajú na objednávateľa nebezpečenstvá vzniku škody na diele.
2. Vadou alebo nedorobkom diela sa rozumie odchýlka od kvality, rozsahu a parametrov diela stanovených projektovou dokumentáciou, prílohami tejto zmluvy, touto zmluvou a všeobecne záväznými technickými normami a predpismi i technologickým predpisom zhotoviteľa a všeobecnými technologickými predpismi, alebo písomný-mi podmienkami a usmerneniami príslušného úradu ako aj chýbajúci doklad alebo písomnosť, ktorú podľa tejto zmluvy je zhotoviteľ povinný predložiť objednávateľovi pri písomnom odovzdaní diela alebo časti diela.
3. Zhotoviteľ zodpovedá za to, že stavebné práce v zmysle predmetu zmluvy sú vykonané riadne v súlade so zmluvou a počas záručnej doby budú mať vlastnosti dohodnuté v zmluve. Taktiež zhotoviteľ zodpovedá za vady, ktoré predmet diela má v čase jeho odovzdania, pričom za vady, ktoré sa prejavili po odovzdaní diela, zodpovedá zhotoviteľ len vtedy, ak boli spôsobené porušením jeho zmluvných povinností.
4. Zhotoviteľ nezodpovedá za vady diela, ktoré boli spôsobené objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť.
5. Záručná doba diela sú tri (3) roky a začína plynúť od odovzdania diela objednávateľovi. Počas záručnej doby má objednávateľ právo požadovať a zhotoviteľ povinnosť bezodplatne odstrániť vady diela.
6. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne u zhotoviteľa.
7. Zhotoviteľ sa zaväzuje, že s odstraňovaním vád diela začne najneskôr do 3 pracovných dní odo dňa doručenia písomnej reklamácie podľa bodu 7.6. tejto zmluvy.
8. Na nároky objednávateľa z vád diela sa vzťahujú primerane ustanovenia Obchodného zákonníka.

**Článok VIII.**

**Subdodávatelia**

1. Zhotoviteľ je oprávnený vykonať časť plnenia predmetu zmluvy o dielo prostredníctvom subdodávateľa uvedeného v zozname subdodávateľov, ktorý zhotoviteľ predloží pred podpisom zmluvy. Zoznam bude tvoriť prílohu č.3 zmluvy o dielo.
2. Počas trvania zmluvy o dielo je zhotoviteľ oprávnený zmeniť alebo doplniť subdodávateľa uvedeného v prílohe č. 3 zmluvy o dielo výlučne len so súhlasom objednávateľa.
3. Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 500 (päťsto) Eur za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne.
4. Porušenie ktorejkoľvek z povinností zhotoviteľa podľa bodu 8.3 je jej podstatným porušením a zakladá právo kupujúceho na odstúpenie od tejto zmluvy o dielo a zároveň právo objednávateľa na zaplatenie zmluvnej pokuty vo výške 10 % z ceny celkom, a to v prípade, ak je zhotoviteľ osobou registrovanou pre daň z pridanej hodnoty, aj s DPH, uvedenej v článku III ods. 3.1 zmluvy o dielo.
5. V prípade porušenia akejkoľvek povinnosti zhotoviteľa vyplývajúcej z tejto zmluvy o dielo, okrem povinnosti podľa odseku 8 tohto článku zmluvy o dielo, je objednávateľ oprávnený uplatniť si voči zhotoviteľovi zmluvnú pokutu vo výške 0,05% z ceny celkom a to v prípade, ak je zhotoviteľ osobou registrovanou pre daň z pridanej hodnoty, aj s DPH, uvedenej v článku II ods. 3.1 zmluvy o dielo.

**Článok IX**

**Osobitné ustanovenia**

1. V prípade, ak zhotoviteľ alebo jeho subdodávateľ majú povinnosť byť zapísaný v registri partnerov verejného sektora (ďalej len „register“)v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov“), táto povinnosť musí byť splnená pred podpisom tejto zmluvy. Zhotoviteľ a jeho subdodávateľ musia spĺňať podmienku zápisu počas celého trvania zmluvy.
2. Zhotoviteľ je povinný oznámiť objednávateľovi každú zmenu v registri, týkajúcu sa tak

 zhotoviteľa ako aj jeho subdodávateľa.

1. Objednávateľ môže v súlade s § 19 ods. 3 ZoVO odstúpiť od zmluvy, ak zhotoviteľ nebol v čase uzavretia zmluvy zapísaný v registri alebo ak bol vymazaný z registra, v prípade ak zákon o registri partnerov takýto zápis predpokladá.
2. V prípade omeškania zhotoviteľa so splnením záväzku odovzdať predmet diela riadne a včas má objednávateľ nárok na zmluvnú pokutu vo výške 100 Eur za každý, aj začatý deň omeškania.
3. V prípade omeškania zhotoviteľa so splnením záväzku odstrániť vady diela v lehote podľa bodu 7.7. tejto zmluvy počas záručnej doby má objednávateľ nárok na zmluvnú pokutu vo výške 100 Eur za každý, aj začatý deň omeškania.
4. Zmluvné strany sa dohodli, že túto zmluvu je možné ukončiť písomnou dohodou zmluvných strán.
5. Objednávateľ má právo odstúpiť od tejto zmluvy, ak zhotoviteľ:
6. bez podstatného dôvodu nezačne práce na diele v zmluvne dohodnutom termíne alebo bezdôvodne preruší práce na diele na viac ako 5 dní,
7. nebude vykonávať dielo v súlade s touto zmluvou alebo bude zanedbávať plnenie svojich zmluvných povinností spôsobom, ktorý vyvolá u objednávateľa opodstatnenú obavu, že zhotoviteľ neplní účel tejto zmluvy v zmluvne dohodnutom termíne.
8. Zároveň objednávateľ má právo odstúpiť od zmluvy bez udania dôvodu v nadväznosti na doručenie správy z kontroly verejného obstarávania, ktorou poskytovateľ NFP neschváli predmetné verejné obstarávanie.
9. Túto zmluvu je možné vypovedať objednávateľom písomnou výpoveďou aj bez uvedenia dôvodu s výpovednou dobou jeden mesiac, ktorá začína plynúť prvým dňom nasledujúcim po dni doručenia výpovede zhotoviteľovi.
10. Zhotoviteľ sa zaväzuje strpieť výkon kontroly/auditu súvisiaceho s uskutočňovanými prácami kedykoľvek počas platnosti a účinnosti zmluvy o NFP, a to oprávnenými osobami a poskytnúť im všetku potrebnú súčinnosť. Povinnosť strpieť výkon kontroly/auditu sa vzťahuje aj na subdodávateľov zhotoviteľa.
11. Oprávnené osoby na výkon kontroly/auditu sú najmä:
12. Ministerstvo pôdohospodárstva a rozvoje vidieka Slovenskej republiky a ním poverené osoby,
13. Ministerstvo financií Slovenskej republiky a ním poverené osoby,
14. Úrad vládneho auditu,
15. Protimonopolný úrad Slovenskej republiky,
16. Kontrolné orgány Európskej únie,
17. Výbor pre vnútorný audit a vládny audit,
18. Najvyšší kontrolný úrad Slovenskej republiky,
19. Splnomocnení zástupcovia Európskej Komisie a Európskeho dvora audítorov.

**Článok X**

**Záverečné ustanovenia**

1. Zmluva je platná dňom podpísania obidvoma zmluvnými stranami a účinná dňom nasledujúcim po dni jej zverejnenia na web stránke obce s odkladacou podmienkou, tzn. schválením zákazky zo strany poskytovateľa NFP a doručením správy z kontroly verejného obstarávania, ktorou poskytovateľ NFP schváli predmetné verejné obstarávanie.
2. Zhotoviteľ podpisom tejto zmluvy vyhlasuje, že bol oboznámený s povinnosťou objednávateľa zverejniť túto zmluvu na web stránke obce, a to v zmysle zákona č. 546/2010 Z. z., ktorým sa dopĺňa zákon č.40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony s účinnosťou od 1. 1. 2011.
3. Zmeny a dodatky k tejto zmluve je možné vykonať len formou písomných číslovaných dodatkov, podpísaných štatutárnymi zástupcami zmluvných strán.
4. Vzťahy zmluvných strán súvisiace s touto zmluvou a v tejto zmluve bližšie neupravené, sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
5. Ak sú niektoré ustanovenia tejto zmluvy neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto zmluvy. Predmetné ustanovenie sa nahradí platným ustanovením, ktoré sa čo najviac blíži účelu, sledovanému zmluvnými stranami.
6. Spory týkajúce sa tejto zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto zmluvy sú príslušné všeobecné súdy Slovenskej republiky.
7. Miestom pre doručovanie písomností sú adresy zmluvných strán uvedené v záhlaví tejto zmluvy. Každá zo zmluvných strán je povinná písomne oznámiť druhej zmluvnej strane akúkoľvek zmenu ohľadne doručovania, a to bezodkladne po tom, čo k takejto zmene dôjde. Pokiaľ sa z dôvodu oneskoreného alebo nevykonaného oznámenia o zmene miesta doručovania nepodarí včas a riadne doručiť písomnosť druhej zmluvnej strane, považuje sa deň neúspešného pokusu o opakované doručenie písomnosti za deň do-ručenia písomnosti druhej zmluvnej strane so všetkými právnymi dôsledkami pre dotknutú zmluvnú stranu.
8. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, bankového spojenia a čísla účtu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky prípadné škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana.
9. V prípade rozhodnutia zhotoviteľa o zlúčení, splynutí, rozdelení spoločnosti, predaja podniku alebo jeho časti, vyhlásenia konkurzu alebo reštrukturalizácie na majetok zhotoviteľa, jeho vstupe do likvidácie, je zhotoviteľ povinný preukázateľne oznámiť objednávateľovi uskutočnenie takejto zmeny, a to do 10 kalendárnych dní odo dňa jej účinnosti, inak zodpovedá za všetky škody z toho vyplývajúce.
10. Zhotoviteľ nie je oprávnený postúpiť práva a záväzky z tejto zmluvy na tretiu osobu ako ani svoje pohľadávky voči objednávateľovi bez predchádzajúceho súhlasu objednávateľa. Zhotoviteľ zodpovedá objednávateľovi za celú činnosť pri plnení záväzkov podľa tejto zmluvy a za porušenie alebo zanedbanie povinnosti svojich poddodávateľov pri realizácii diela.
11. Objednávateľ je oprávnený kontrolovať vykonávanie diela zhotoviteľom. Nevykonanie kontroly vykonávania diela zo strany objednávateľa nezbavuje zhotoviteľa zodpovednosti za vady diela.
12. Zhotoviteľ je povinný umožniť objednávateľovi sprístupniť miesto zhotovenia diela za účelom kontroly. V prípade porušenia tejto povinnosti, zhotoviteľ zodpovedá za príslušné škody, ktoré týmto objednávateľovi vzniknú.
13. Táto zmluva je vyhotovená v šiestich identických rovnopisoch, z ktorých objednávateľ dostane štyri rovnopisy a zhotoviteľ dva rovnopisy.
14. Zmluvné strany vyhlasujú, že ich vôľa vyjadrená v tejto zmluve je slobodná a vážna, túto zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto zmluvou zmluvné strany vyjadrujú svojimi podpismi tejto zmluvy.
15. Neoddeliteľnou súčasťou tejto zmluvy sú:
16. Návrh na plnenie kritérií
17. Výkaz výmer
18. Zoznam subdodávateľov a podiel plnenia subdodávateľom (ak sa uplatňuje)

Za objednávateľa: Za zhotoviteľa:

V .........................., dňa ........ V ....................., dňa ........

........................................................... ............................................................